На основу Решења Привредног суда у Чачку Ст.бр.26/2015 од 01.02.2016. године и сагласности Одбора поверилацаа од 23.03.2016. године,а у складу са члановима 131,132,133,135 и 136 Закона о стечају (Службени гласник републике Србије број 104/2009), Националним стандардом 5 –Националним стандардом о начину и поступку уновчења имовине стечајног дужника ( Службени гласник Републике србије број 13/2010) стечајни управник стечајног дужника

**„СЕМЕ „ ДОО- У СТЕЧАЈУ ИЗ ЧАЧКА, ПРЕЉИНА бб**

**ОГЛАШАВА**

**другу продају стечајног дужника као правног лица**

**јавним надметањем**

**Предмет продаје је стечајни дужник као правно лице.**

Најважнију имовину стечајног дужника чине:

1. **Хладњача са управом** површине 1.001,00м2 која се налази на кат. парцели број 483 КО Прељина, уписана у лист непокретности број 1231 КО Прељина , број зграде на парцели 3. Објекат има одобрење за употребу. Облик својине: приватна.
2. **Хладњача** површине 1.143,00м2 изграђена на кат. парцели број 483,уписана у лист непокретности број 1231 КО Прељина, број зграде на парцели 4. Објекат има одобрење за употребу.Облик својине:приватна.

 3.**Трафо станица** површине 12м2 изграђена на кат. парцели број 483, уписана у лист непокретности број 1231 КО Прељина, број зграде на парцели 5. Објекат изграђен без одобрења за градњу.Облик својине:приватна.

 4.**Земљиште** уписано у лист непокретности 1231 КО Прељина укупне површине 10.830м2 **(**на катастарским парцелама број 481/2 и 483**) - стечајни дужник је уписан у лист непокретности као носилац права на земљишту, облик својине:приватна.**

**На земљишту су изграђена три објекта чији је власник физичко лице – приватна својина. Објекти су изграђени без одобрења за градњу.Објекти су уписани у лист непокретности број 1231 КО Прељина и то:**

**- на кат. парцели број 481/2 КО Прељина под бројем 1 као стамбено –пословна зграда,објекат изграђен без одбрења за градњу, својина приватна.**

**- на кат. парцели број 483 КО Прељина под бројем 1 као остале зграде, објекат је изграђен без одобрења за градњу, својина приватна.**

**- на кат. парцели број 483 КО Прељина објекат је уписан под бројем 2 као остале зграде, објекат је изграђен без одобрења за градњу, својина приватна.**

 5. **Припадајућа опрема, залихе у складу са спецификацијама из процене имовине стечајног дужника у свему према спецификацији у прилогу продајне документације.**

 6. **Потраживања према елаборату о процени имовине.**

 **(Напомена:Списак целокупне имовине стечајног дужника, као и статус исте, детаљно је приказан у Продајној документацији)**

**Почетна цена стечајног дужника као правног лица износи: 41.186.587,74 динара.**

**Депозит за учешће у поступку продаје износи: 20.593.293,87 динара.**

**Право учешћа у поступку продаје имају сва правна и физичка лица** **која:**

1. **након добијања профактуре изврше уплату ради откупа продајне документације у** **износу од 36.000,00 динара. Наведени износ је дат са обрачунатим ПДВ.**

Профактура се може преузети на адреси Чачак, Светозара Марковића 61/12, сваког радног дана у периоду од 10 до 14 часова,уз обавезну најаву стечајном управнику.

Рок за откуп продајне документације је **28.11. 2016. године.**

1. **уплате депозит** на текући рачун стечајног дужника број:**160-440002-46 код „BANCA INTESA“ а.д. Београд** или положе неопозиву првокласну банкарску гаранцију наплативу на први позив, најкасније **3 радна дана** пре одржавања продаје-**рок за уплату депозита је** **30.11.2016. године.** У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније **до 30.11.2016. године до 14 часова.** У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења** **08.02.2017. године.**
2. потпишу изјаву о губитку права на повраћај депозита. Изјава чини саставни део продајне документације.
3. потпишу уговор о чувању поверљивих података приликом преузимања продајне документације.

Стечајни дужник као правно лице се купује у виђеном стању и може се разгледати након откупа продајне документације, сваким радним даном од 10 до 14 часова, **а најкасније 7 дана пре заказане продаје** ( уз претходну најаву стечајном управнику).

**Након уплате депозита,** а најксније **3 радна дана пре одржавања јавног надметања** (закључно са **30.11.2016. године) потенцијални купци, ради правовремене евиденције, морају предати стечајном управнику:**попуњен образац пријаве за учешће на јавном надметању, доказ о уплати депозита или банкарску гаранцију, потписану изјаву о губитку права на повраћај депозита, извод из регистра привредних субјеката и ОП образац ( ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично ( за физичка лица) или законски заступник (за правна лица).

 **Јавно надметање ће се одржати дана 06.12.2016. године у 12 часова на следећој адреси:**

 **„СЕМЕ“ ДОО – у стечају, ЧАЧАК, Прељина бб**

**Регистрација учесника почиње два сата пре почетка јавног надметања , а завршава се 10 минута пре почетка јавног надметања, односно у периоду од 10.00 до 11:50 часова на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању.
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

**Купопродајни уговор се потписује у року од 3 радна дана од дана одржавања јавно**г **надметања,** под условом да је депозит који је обезбеђен гаранцијом уплаћен на рачун стечајног дужника.

 **Проглашени Купац је дужан да уплати преостали износ купопродајне цене у року од 25 дана од дана потписивања купопродајног уговора.**. **Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.**

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција**. У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.**

**Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.**

**Уплатилац депозита губи право на повраћај депозита у складу са Изјавом о губитку права на повраћај депозита.**

Порезе, накнаде за оверу уговора код бележника и друге трошкове који произлазе из закљученог купопродајног уговора у целости сноси купац.

**У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (Службени гласник РС бр.51/2009), услови и рокови закључења уговора биће прилагођени роковима одлучивања Комисије за заштиту конкуренције**. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржан до доношења одлуке Комисије за заштиту конкуренције по поднетој пријави купца.

**Напомена:** није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права на учешће из овог огласа.

**Овлашћено лице: стечајни управник Слободан Марковић, тел. 065/303 70 79**